เปิดกรุ 50 หุ้นดี-ราคาถูก รีบสอยด่วน!
เปิดกรุ 50 หุ้นดี-ราคาถูก รีบสอยด่วน!
4 พ.ย. 2559

เดือน ต.ค. ภาวะตลาดหุ้นไทยมีความผันผวนเนื่องจากรับปัจจัยลบทั้งภายในในประเทศและต่างประเทศ อีกทั้งตลอดเดือน ต.ค. ต่างชาติกลับขายสุทธิตลาดหุ้นไทยสูงสุด 588 ล้านเหรียญฯ  (เป็นเดือนที่ต่างชาติ ขายสุทธิมากที่สุดในปีนี้) รองลงมาเป็นตลาดอินโดนีเซีย  ฟิลิปปินส์ และ ไต้หวัน จนทำให้ยอดซื้อสุทธิตั้งแต่ต้นปีลดลงมาอยู่ที่ 1.17 แสนล้านบาท จากจุดสูงสุดที่ 1.36 แสนล้านบาท (ณ วันที่ 22 ก.ย. 59) อย่างไรก็ตามแม้ภาวะตลาดฯจะฟื้นตัวขึ้นมาได้ช่วงปลายเดือน แต่มีหุ้นบางตัวที่ร่วงหนักและยังต่ำกว่าฟื้นฐานความเป็นจริง
“ข่าวหุ้นธุรกิจออนไลน์” จึงได้ทำการสำรวจหุ้น P/E  Ratio(อัตราส่วนราคาหุ้นต่อกำไรต่อหุ้น) ต่ำกว่าตลาดหลักทรัพย์ซึ่งอยู่ที่ระดับ  21.96 เท่า ณ วันที่ 31 ต.ค. 59 อีกทั้ง P/BV (Price/Book Value) ไม่เกิน 1 เท่า ณ วันที่ 31 ต.ค.59 พร้อมทั้งราคาหุ้นต่ำกว่ามูลค่าหุ้นตามบัญชีต่อหุ้น มานำเสนอให้นักลงทุนได้เลือกลงทุน โดยหุ้นที่เข้ามาติดในเกณฑ์ดังกล่าวมีทั้งหมด 50 ตัว ตามตารางที่นำมาประกอบดังนี้
อนึ่งโดยทั่วไปหุ้นที่มี P/E ratio สูงหมายถึงว่าเรายอมจ่ายแพงกว่าเพื่อซื้อหุ้นตัวนี้เมื่อเปรียบเทียบกับหุ้นอีกตัวนึงที่มี P/E ต่ำกว่า ดังนั้นหลายคนมักจะบอกว่า หุ้นที่มี P/E ratio สูงๆ คือหุ้นที่แพง และหุ้นที่มี P/E ratio ต่ำๆ คือหุ้นที่ถูก ดังนั้น การซื้อหุ้นที่มีราคาถูก น่าจะมีโอกาสกำไรมากกว่าซื้อหุ้นที่แพง
ส่วนค่า P/BV (Price/Book Value) ตัวเลขมาตรฐานที่มักจะใช้เป็นฐานก็คือ 1 เท่า หากสามารถซื้อหุ้นที่มีค่า P/BV น้อยกว่า 1 ได้ก็หมายความว่าเราสามารถซื้อหุ้นได้ในราคาต่ำกว่ามูลค่าทางบัญชีของบริษัท)
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน